ประมานวันที่ 24-25 มีเลือดปนปัสวะ เกิดจากอะไรค่ะ. แล้วอีกเรื่องคือ เมื่ออาทิตย์ที่แล้วมีตกขาวปนเลือดไม่มีกลิ่น แต่มีแค่วันเดียวเกิดจากอะไรค่ะ
สวัสดีค่ะ อาการมีเลือดปนในปัสสาวะมีได้หลายสาเหตุ เช่น- การติดเชื้อทางเดินปัสสาวะเป็นสาเหตุที่พบได้บ่อยที่สุด โดยเฉพาะในผู้หญิง โดยมักมีอาการอื่นร่วมด้วย เช่นปวดหรือแสบขณะปัสสาวะถ่ายปัสสาวะบ่อยครั้ง กลั้นปัสสาวะไม่ได้รู้สึกปัสสาวะไม่สุดปวดท้องน้อย เป็นต้น- มีนิ่วในไต หรือนิ่วในกระเพาะปัสสาวะ-โรคไตบางชนิด เช่น ไตอักเสบ (Glomerulonephritis)- มีภาวะเลือดออกผิดปกติ เช่น เกร็ดเลือดต่ำ โรคเกร็ดเลือดทำงานผิดปกติ การใช้ยาละลายลิ่มเลือด- การออกกำลังกายที่ใช้แรงมาก-อวัยวะในทางเดินปัสสาวะได้รับบาดเจ็บ เช่น เกิดอุบัติเหตุหรือบาดเจ็บจากการเล่นกีฬา-เนื้องอกหรือมะเร็งที่ไตหรือกระเพาะปัสสาวะในเบื้องต้นแนะนำให้ดื่มน้ำมากๆไม่กลั้นปัสสาวะหลีกเลี่ยงการดื่มชา กาแฟ หรือแอลกอฮอล์ หากยังคงมีเลือดปนในปัสสาวะออกมาควรไปพบแพทย์เพื่อตรวจหาสาเหตุค่ะสำหรับการตกขาวมีเลือดปน หากเป็นแค่เพียง 1 วัน เลือดที่ปนมา อาจเป็นเลือดออกในช่วงไข่ตกได้ ดังนั้นหากไม่ได้มีอาการอีก ก็ไม่จำเป็นต้องทำอะไร แต่หากยังคงมีตกขาวปนเลือดออกมาอีกเรื่อยๆ อาจเกิดได้จากหลายสาเหตุ เช่น มีมดลูกอักเสบติดเชื้อ ผลข้างเคียงการใช้ยาฮอร์โมนต่างๆ มีเยื่อบุโพรงมดลูกหนาตัวผิดปกติ มะเร็งปากมดลูก เป็นต้น